ועדת הכנסת, כנסת 23, פרוטוקול מספר 107, 2021-01-07 16:20

איתן גינזבורג: חברי הכנסת, אני מתכבד לפתוח את ישיבת ועדת הכנסת.

איתן גינזבורג: היום יום חמישי, כ"ג בטבת התשפ"א, 7 בינואר 2021.

איתן גינזבורג: על סדר-היום מספר נושאים.

איתן גינזבורג: נתחיל מהדברים הפשוטים ואז נעבור לדברים הכבדים.

איתן גינזבורג: אני בסעיף ב', חברים: בקשת הממשלה להקדמת דיון בקשת הממשלה להקדמת הדיון בהצעת חוק הביטוח הלאומי (הוראת שעה – נגיף הקורונה החדש) (תשלום דמי לידה ליולדת בתקופת אבטלה), התשפ"א-2021 (מ/1387), בכל הקריאות.

איתן גינזבורג: זו הצעה ממשלתית שלתעלה להצבעה ביום שני.

אוסאמה סעדי: היה ויכוח, לא?

אוסאמה סעדי: בין האוצר לבין - - -

איתן גינזבורג: לא.

איתן גינזבורג: זה היה בסכמה.

איתן גינזבורג: זה דבר שכולם רוצים.

איתן גינזבורג: יש על זה הסכמה.

איתן גינזבורג: יש מישהו שרוצה להתייחס להקדמת הדיון?

אוסאמה סעדי: חוק טוב.

אוסאמה סעדי: חוק טוב, צריך לקדם אותו כמה שיותר מהר.

הילה שי וזאן: דנו בוועדה.

הילה שי וזאן: כרגע משמעבירים וזה חיובי מאוד, זה לגבי השכירות.

הילה שי וזאן: אבל יש עניין לגבי עצמאיות.

הילה שי וזאן: עצמאיות לא כלולות כרגע בהצעת החוק.

אוסאמה סעדי: אבל זה בחוק עצמו.

הילה שי וזאן: דיברתי על זה עם מנכ"ל הביטוח הלאומי.

הילה שי וזאן: הם אמרו שהם מבינים שיש שם בעיה.

הילה שי וזאן: אנחנו עובדים מולם.

הילה שי וזאן: נעשה מאמץ להגיע להסכמה כדי שגם עצמאיות ייכנסו.

הילה שי וזאן: זה חייב לעבור בחקיקה.

איתן גינזבורג: ידונו בוועדה בחוק עצמו.

אוסנת הילה מארק: זה בא בסתירה כי דמי אבטלה אין לעצמאים.

איתן גינזבורג: זה יידון בוועדה.

איתן גינזבורג: זה לא קשור - - -

הילה שי וזאן: לקראת שנייה ושלישית אנחנו מקווים - - -

אוסאמה סעדי: נכון, לכן אני אומר - - -

איתן גינזבורג: נעבור להצבעה.

איתן גינזבורג: מי בעד הקדמת הדיון, ירים את ידו.

- דדון: 11 בעד.

איתן גינזבורג: מי נגד?

איתן גינזבורג: מי נמנע?

איתן גינזבורג: בעד הצעת הממשלה – 11

איתן גינזבורג: נמנעים – אין

איתן גינזבורג: פה אחד.

איתן גינזבורג: הקדמת הדיון אושרה.

איתן גינזבורג: סעיף ג', סליחה, סעיף א': בקשת יושב-ראש ועדת כספים למיזוג הצעות החוק הבאות:

איתן גינזבורג: הצעת חוק התכנית להבראת כלכלת ישראל (תיקוני חקיקה להשגת יעדי התקציב) והצעת חוק התוכנית להבראת כלכלת ישראל (תיקוני חקיקה להשגת יעדי התקציב).

איתן גינזבורג: יש כאן בקשה של יושב-ראש ועדת הכספים למיזוג שתי הצעות החוק.

ארבל אסטרחן: תגיד את המספרים שלהן לפרוטוקול.

איתן גינזבורג: ממשלתית:1385; פרטית: פ/2228/23.

איתן גינזבורג: אני מבין שזה בהסכמה גם כן.

איתן גינזבורג: מישהו רוצה להתייחס למיזוג שתי הצעות החוק?

אוסאמה סעדי: אלה שתי הצעות שעברו בוועדת הכספים.

איתן גינזבורג: אם כך, נעבור להצבעה.

איתן גינזבורג: מי בעד מיזוג שתי ההצעות ירים את ידו.

- דדון: 11 בעד.

איתן גינזבורג: מי נגד?

איתן גינזבורג: מי נמנע?

איתן גינזבורג: בעד הצעת יו"ר ועדת כספים – 11

איתן גינזבורג: נמנעים – אין

איתן גינזבורג: הצעות החוק ימוזגו.

איתן גינזבורג: סעיף ג' - קביעת ועדה לדיון בתקנות סמכויות מיוחדות להתמודדות עם נגיף הקורונה החדש (הוראת שעה) (הידוק הגבלות), התשפ"א–2021.

איתן גינזבורג: פניית יושב-ראש ועדת החינוך, התרבות והספורט בדרישה לכינוס דחוף של ועדת הכנסת לטובת דיון שיקבע איזו ועדה תדון בתקנות הסמכויות המיוחדות ביחס לסגר שאמור עכשיו להיות נדון.

איתן גינזבורג: אנחנו יודעים שהממשלה העבירה את זה לוועדת חוקה, ויושב-ראש ועדת חינוך ביקש את כינוס הוועדה כדי לדון היכן ידונו הנושאים שקשורים, בעיקר נושא החינוך.

איתן גינזבורג: בבקשה, אדוני יושב-ראש ועדת חינוך.

רם שפע: שלום לכולם, אחר צוהריים טובים.

רם שפע: האמת, לא תכננתי שלא אני אהיה פה ולא אתם תהיו פה, אבל הממשלה, כמו שהיא אוהבת, ניסתה לעשות מחטף – בואו נקרא לילד בשמו.

רם שפע: במהלך כל החודשים האחרונים יש התנהלות סדורה – יעקב אשר יודע את זה, אני יודע את זה, חבר הכנסת מרגי יודע את זה וכך גם חיים כץ - -

מה - - -

רם שפע: אמרתי שאתה יודע שיש התנהלות סדורה.

רם שפע: לא אמרתי שום דבר מעבר לזה.

אני בעד התנהלות סדורה.

רם שפע: - - שמעבירים את התקנות, את כל התקנות, לוועדה התחומית שעליהן היא אמונה אני כיו"ר ועדת חינוך, יעקב כיו"ר חוק, חוקה ומשפט וכו'.

רם שפע: הפעם, אחרי 16 או 17 תקנות ברצף, אני לא זוכר את המספר המדויק, קיבלו החלטה לאגם את כל התקנות ביחד שזה אולי כשר חוקית, אבל ברור לכם שזו חריגה מאוד מאוד בוטה מהנוהג, כדי לדלג על הדיון בוועדת חינוך ואולי גם לדלג על ועדת כלכלה, לא יודע, תכף היועץ המשפטי יגיד אם זה נהוג או לא.

רם שפע: אז מן הסתם ביקשתי, פניתי לוועדת הכנסת ואמרתי: רגע, מה קורה פה?

רם שפע: כל ועדה צריכה לדון בנושא שעליו היא אמונה.

שלמה קרעי: תגיד, אתה שלחת התנחומים לעשרות המשפחות שמתו להם מתים בקורונה - - - בגלל ההתנהלות - - -

איתן גינזבורג: שלמה קרעי, חבר הכנסת קרעי, אתה ביקשת רשות דיבור - - -

אוסנת הילה מארק: שלמה, שלמה, הוא כמו יפעת שאשא, כל אחד רוצה להיות פופוליסט בתחום - - -

איתן גינזבורג: רגע, חברת הכנסת אוסנת מארק, לא מקובל.

איתן גינזבורג: חברת הכנסת מארק, אני מבקש ממך תכבדו את הבקשה, תנו לו להגיד מה שהוא רוצה ותקבלו רשות דיבור.

רם שפע: חבר'ה, אני לא יודע אם שמתם לב אבל יש פה בינתיים דיון ענייני, בואו ננסה לשמור עליו ככה.

רם שפע: בקשתי מאוד פשוטה מכל חברי הכנסת, לא לסטות לשיקולים של קואליציה, אופוזיציה אלא של כנסת, ממשלה.

רם שפע: מה שקורה זה שהממשלה כל פעם שהיא רואה שהכנסת – אגב, אני מזכיר, בוועדת חינוך יש את כל סיעות הבית שהצביעו על ההחלטה - - - אנשים מרוב המפלגות בכנסת שלנו.

רם שפע: ולכן מה שאני חושב שמצופה מכל מי שיושב כאן זה להגיד: רגע, כל מה שהבקשה של רם אומרת זה שיפצלו את התקנות של הקורונה, כל תקנה לוועדה עליה היא אמונה.

רם שפע: מאוד מאוד מאוד פשוט, מה שמגיע לכלכלה, יישאר בכלכלה; מה שצריך להיות בחוק, חוקה ומשפט, יהיה בחוק, חוקה ומשפט.

רם שפע: בסוף, הממשלה אוהבת לדרוס את הכנסת כל פעם שהכנסת לא עושה את מה שהממשלה רוצה והיא לא החותמת גומי שביבי מצפה מכולנו להיות.

רם שפע: זאת השורה התחתונה.

רם שפע: זה לא עניין, לא קשור אלי, זה לא קשור, לא ליעקב אשר – זה קשור למהות של מה התפקיד של הכנסת.

רם שפע: והתפקיד של הכנסת הוא לפקח על הממשלה ומדי פעם גם לשנות את החלטות הממשלה, לא כשיטה אלא לפעמים, כשזה הדבר המהותי והנכון לעשות.

רם שפע: לכן בעיניי, מי שבוחר לא לאפשר את הדיון הזה או - - - אגב, בוועדת חינוך, אני רוצה גם להגיד יותר מזה, יעקב אשר, אני לא יודע גם אתה מסכים לזה, אין לי שום עניין עכשיו לקצר את תוקף הסגר.

רם שפע: הנה, אני אומר לכם את זה פה, אני לא חושב שצריך.

רם שפע: יש סגר כשיש הבנה של כולנו, ואמרתי את זה אפילו בשבוע שעבר, אם הממשלה החליטה לסגור את כל המערכות, יש בזה הרבה היגיון.

רם שפע: בשבוע שעבר היא החליטה לעשות מין מיש-מש שכזה.

רם שפע: ולכן אני אומר, אם יש סגר, כשהוא יסתיים או כעבור שבוע או שבועיים, כל ועדה צריכה לדון בתקנות שנוגעות אליה.

רם שפע: מאוד פשוט.

רם שפע: ולכן האפשרויות העומדות בפניכם הן או להעביר את זה לוועדת חוק, חוקה ומשפט בתקווה שחבר הכנסת יעקב אשר יסכים שהממשלה תתחייב שבפעם הבאה שהיא מביאה תקנות, היא מפצלת אותן כמו שהיא עשתה תמיד בחודשים האחרונים, או להעביר את זה אלי שאני אתחייב לזה.

רם שפע: זה הכול, פשוט, אין פה שום דבר פוליטי, למרות שאני מניח שאוסנת מארק ושלמה קרעי ינסו לקחת את זה לשם.

רם שפע: ניסיתי להיות הכי ענייני שאני יכול, אני מקווה שגם אתם.

איתן גינזבורג: תודה רבה, אדוני.

איתן גינזבורג: תודה רבה.

איתן גינזבורג: לפני שיתחילו לדבר כולם, אני מבקש את התייחסותו של היועץ המשפטי של ועדת חוקה.

יש פה שני מחותנים.

שני המחותנים מציגים למה הם חושבים שהם המחותנים הראשיים, אחר תשמע את - - - כך אני חושב.

איתן גינזבורג: אפשר כך ואפשר כך.

איתן גינזבורג: כן, יעקב, בבקשה, יושב-ראש ועדת חוקה, חוק ומשפט.

אדוני היושב-ראש, חבריי חברי הכנסת, ידידי רם שפע, אני רוצה לומר, קודם כל, בשביל שלא יהיו הרגשה או טעויות שאת החקיקה הזאת של להעביר דברים ספציפיים לוועדות ספציפיות קידם עבדך הנאמן כיושב-ראש ועדת חוקה במודע.

זאת אומרת, אם הייתי אימפריאליסט כזה גדול, הייתי מעביר את הכול.

ואגב, היו חברים בוועדה שלחצו עליי אז, אמרו: למה?

תשאיר את הכול בוועדת חוקה.

אתה יודע, כל אחד שיש לו את מה שנקרא את הארמון היותר גדול, זה עובד פה בכנסת, נכון אוסאמה?

יש כאלה דברים.

אנחנו במודע.

עשינו את החקיקה הזאת ועשינו את זה בעצם משתי סיבות: א', מסיבה של לוחות זמנים.

לקחנו בחשבון והבנו שיש דברים שיצטרכו להידון בו-זמנית כשצריך, כי היו עוד דברים, אתם יודעים, שבאמת ועדת חוקה טבעה בקורונה הזאת.

הרבה מאוד דברים שנמצאים על סדר-היום שלנו היינו צריכים לדחות ולחכות.

דבר שני, שהוא לא פחות חשוב, שבאמת הבנו ודיברנו שיש דברים שכשבאים להחלטות נקודתיות ספציפיות שקשורות יותר באמת לדברים ספציפיים עם הסתכלות יותר רוחבית הצידה, אז זה צריך ללכת לוועדה שמטפלת באותם דברים במשך כל השנה.

עכשיו, בלשון החוק שאנחנו מדברים עליו כתוב:

כל אחת מהוועדות שבתחום אחריותן.

אבל הוועדה שהתקנות הן בעיקרן בתחום ענייניה.

אני רוצה לומר שהסיטואציה שאנחנו נמצאים בה עכשיו, ידידי רם, מעבר לפוליטיקה ולדברים אחרים שכביכול לא קיימים פה כרגע, בוא נעשה – איך קוראים לזה בבתי המשפט?

חומה סינית, נכון?

רם שפע: יש לנו פה הרבה חומות.

בוא נעשה חומה סינית.

אני אומר לך שבחומה סינית גם טנק יכול לעבור, אבל לא חשוב.

אבל בוא נגיד שיש חומה סינית כרגע.

כשאנחנו מסתכלים עכשיו בסיטואציה שיש לנו, אמנם היא הייתה כבר פעם בצורה כזאת, אבל הסיטואציה כרגע מדברת בעצם על סגר כולל, כמעט האולטימטיבי והחזק ביותר על כל הדברים.

אין פה דברים שלכאורה בימים כתיקונם צריך – וגם אתה בעצמך אמרת:

אני לא מתכוון בכלל שלא לקבל את ההצעה הזאת כמו שהיא היום.

לכן אני חושב שדווקא יש יתרון בעניין הזה כשמסתכלים על הכול, כולם פה באותו ברוך, באותו סגר שאין לנו ברירה, אנחנו כולם עושים את זה מתוך תקווה שאחרי השבועיים האלה נצא כולם ונהיה בני חורין מהקורונה הזאת, מקווים לפחות, מתפללים לפחות.

עופר כסיף: אתה יודע שזאת לא הכוונה של הסגר.

לכן אני אומר שדווקא כאן ודווקא משתי הסיבות העיקריות שאני זוכר, כי הרי תמיד אומרים: מה הייתה כוונת המחוקק.

אני חושב שמי שיכול להגיד מה הייתה כוונת המחוקק אלה חבריי בוועדה שחוקקו את החוק הקורונה הגדול וכמובן גם היושב-ראש שלה.

אני אומר שכוונת המחוקק באמת הייתה, א', קיצור זמנים ולא והארכתם כמו שאנחנו עושים כרגע; ב', הכוונה שלהם הייתה באמת לפעמים הסתכלות ספציפית על משהו מסוים.

אם היינו במצב שאין סגר מוחלט על הכול אלא שיהיה סגר דרדלה במשהו אחד, וסגר אחר בתחום אחר, וחינוך – ניסו להלביש על זה דברים מיוחדים, פה הייתי יכול להבין את זה.

אבל הבקשה שלי לא מגיעה, לא מאימפריאליזם ואני לא חוטף דברים של אחרים ואני גם לא רוצה לחטוף דברים של אחרים.

אתה צריך לעשות פעם אחת תיקון היסטורי למי ששכח, כי היינו פה בדיון לפני הרבה חודשים, כי תמיד באים ואומרים שלקחו לוועדת הקורונה את הסמכויות שהיו לה – אז אני רוצה להזכיר לכולם וכולם פה יודעים את זה והפרוטוקול יודע את זה, שמה שהיה בזמנו שהגיע לוועדת קורונה היה משהו שהגיע כשבא אלי יושב-ראש הקואליציה וביקש שחלק מהתקנות, שהיו כמה תקש"חים - - -

איתן גינזבורג: מה שהגיע לקורונה, היה צריך להגיע לחוקה.

איתן גינזבורג: זה מה שאתה רוצה להגיד.

איתן גינזבורג: שאשא ביטון ביקשה שזה יגיע אליה.

נכון.

וביקשו את הוויתור שלי לעניין הזה.

חלק מהשכנוע היה, א', כי ביקש ממני יושב-ראש הקואליציה, כי אז היה לו כנראה עניין הוא בטח מצטער על זה היום מאוד, אבל זה מה שהיה.

והדבר השני היה, שבאמת באותה תקופה היו לנו עוד 5-4 תקנות כבדות מאוד, בין היתר, חוק הקורונה הגדול שהיינו עוד באמצע לחוקק אותו.

אז הסכמתי חד-פעמית.

אחר כך כבר קיבלו תיאבון.

חברים, אני לא שודד, ועדת החוקה נלחמה איתי ביחד, כולם, על העניין הזה.

אני חושב שכאן זו לא שאלה של מלחמה, רם ידידי, וזה בטח לא ברמה האישית.

אבל אני חושב שיש הצדקה, אם אנחנו כבר מעלים את השאלה הפילוסופית, המשפטית הזאת, בדקתי רק דבר אחד: האם זה חוקי.

מבחינת החוקיות שלו, התשובות שקיבלתי - - -

איתן גינזבורג: אז אנחנו - - -

אני מסיים.

לכן אני אומר שאם אנחנו מדברים על הצדקה, אז ההצדקה זו הסיטואציה עכשיו שאנחנו מדברים על סגר מלא, אולטימטיבי לכולם.

כל אחד מבין שאם מושבתים כל הדברים, אז גם מושבת זה, אבל הוועדה, גם שלי או זו שתדון בה לפי החלטת הוועדה הזו, תשקול את כל השיקולים העניינים, האם לסגור או לא לסגור וכו', אבל במבט אחד רחב על הכול.

תודה רבה.

איתן גינזבורג: תודה רבה.

איתן גינזבורג: לפני שנפתח את הדיון לפי סדר הנרשמים, אני מבקש מהיועץ המשפטי של ועדת חוקה, חוק ומשפט לומר את דעתו המשפטית שהיא, אני מבין, דעת הלשכה המשפטית כולה, נכון ארבל?

ארבל אסטרחן: כן, כן.

איתן גינזבורג: ביחס לסוגיה שעולה בפנינו, ואז נוכל גם להתייחס ולראות את הדברים בצורה רחבה ומלאה ושלמה.

איתן גינזבורג: בבקשה, ד"ר גור בליי.

גור בליי: חוק הסמכויות קובע שנושא מגיע לכל אחת מהוועדות בהתאם לנושא שבו מדובר.

גור בליי: כל אחד מהנושאים הולך לוועדה מסוימת.

גור בליי: כך מוגדר בהגדרה של ועדה של הכנסת.

גור בליי: אבל גם כתוב שאם הנושא הוא בתחום ענייניהן של שתי ועדות או יותר מבין הוועדות האלה: חוקה, חינוך, עבודה וכלכלה – אלה הוועדות הרלוונטיות – זה ילך לוועדה שהתקנות הן בעיקרן בתחום ענייניה, אלא אם כן ועדת הכנסת קבעה ועדה אחרת מבין אותן ועדות לבקשת יושב-ראש מהוועדות האמורות.

גור בליי: זה בעצם המקום שאנחנו נמצאים בו עכשיו.

גור בליי: הממשלה שלחה לוועדת חוקה כי אמרה שזה בעיקר בתחום של ועדת חוקה, ויו"ר ועדת החינוך פנה לוועדת הכנסת שהיא תחזיר בדבר.

גור בליי: אז קודם כל, ברור לגמרי שחוק הסמכויות מכיר באפשרות שקובץ אחד של תקנות יעסוק בעניינים שנוגעים ליותר מוועדה אחת.

גור בליי: לכן יש מענה לזה – מה קורה אז?

גור בליי: התקנות מגיעות לוועדה שהתקנות הן בעיקרן בתחום ענייניה.

גור בליי: לכן אין מניעה עקרונית מבחינת חוק הסמכויות להביא תקנות שכוללות גם נושאים של ועדת חוקה, גם חינוך וגם כלכלה, להביא אותם לוועדה מסוימת, לוועדת חוקה.

גור בליי: מעבר לזה, גם אפשר לומר שעיקר התקנות הוא בוועדת חוקה במובן הזה שגם מבחינה כמותית ההיקף בעמודים של התקנות הנוגעים לנושאים של ועדת חוקה וגם מהותית, התקנות של ועדת חוקה כוללות מרכיבים משמעותיים מאוד בסגר.

גור בליי: בראש וראשונה, סגירה מוחלטת בכפוף לחריגים של מקומות העבודה וגם ההחמרות בהגבלת פעילות בנושא של הסגר עצמו.

גור בליי: אבל גם נושאים כבדים של ועדות אחרות של סגירת מערכת החינוך, ובצורה יותר משנית הנושא של התחבורה.

גור בליי: מצד שני, עד היום, זה נכון מה שנאמר פה, הנוהג של הממשלה מאז שנחקק החוק הסמכויות בחודשים האחרונים, היה לפצל את התקנות לפי נושאים.

גור בליי: גם בסגרים הקודמים וגם באופן שוטף היו שולחים תקנות חינוך לוועדת חינוך, תקנות חוקה לחוקה, התקנות תחבורה נגיד לכלכלה.

גור בליי: והיה את הקטע הזה של שתי ועדות ביחד רק כשהיה נושא שולי.

גור בליי: זאת אומרת, העיקר היה בוועדה והיה משהו שולי או קטן יחסית של ועדה נוספת.

גור בליי: כמו שציין יו"ר ועדת חוקה קודם, זו הייתה גם התפיסה הבסיסית בחוק הסמכויות.

גור בליי: באמת הוועדה, כמו שציין יו"ר ועדת חוקה, התלבטה אם לרכז הכול, והיו מחשבות לרכז הכול בוועדה אחת או לבזר את זה לכל ועדה לפי האחריות שלה ולפי המומחיות שלה.

גור בליי: בסופו של דבר, הכנסת בחרה - - - ולהגיד: לא, אנחנו מעדיפים את המומחיות, זה ילך בעיקרון, כל נושא לוועדה שלו.

גור בליי: לכן מבחינה מהותית אני חושב שעל הממשלה לתת הסברים טובים למה היא סוטה, קודם כל, מה מהנוהג שהתפתח ומהתפיסה הבסיסית של חוק הסמכויות, שהכנסת החליטה עליו, למה יש הצדקה לחרוג ממנו ולאגד ביחד ולא ללכת עם כל נושא לוועדה שלו והאם היא לא חושבת שזה עלול לפגוע באיכות של הביקורת הפרלמנטרית על הדבר הזה.

גור בליי: הוועדה צריכה לשמוע ולראות מה דעתה על ההסברים האלה אבל מבחינת גדר העניין, אני מציין פה כי נשאלה השאלה הזאת, אני חושב שאין פה עניין של אי-חוקיות, הוועדה יכולה להחליט כך ולהחליט אחרת בהתאם למה שהיא משתכנעת, וגם כי נשאלתי על הדבר הזה.

גור בליי: גם אין אפשרות לפצל את זה כי התקנות מגיעות כמקשה אחת מהממשלה ובסופו של דבר צריך להעביר את זה לאחת מהוועדות האלה.

גור בליי: אז אני חושב שבסופו של דבר צריך גם לשמוע מהממשלה למה היא הולכת לכיוון הזה ובסוף הוועדה צריכה להכריע, בהתאם לאופציות השונות שמבחינה חוקית היא רשאית להכריע ביניהן.

איתן גינזבורג: בטרם אני אתן לראשון הדוברים, אולי נציגת הממשלה, עורכת הדין מיכל גולדברג, סגנית בכירה ליועמ"ש משרד הבריאות, שבעצם ביקשו את התקנות האלה בצורה הזאת והם שעמדו מאחורי התקנה האחודה הזאת, אולי תעני על שאלה בסיסית: למה שיניתם את דרככם הפעם לעומת פעמים קודמות, לעומת סגר קודם של חגי תשרי, למשל.

מיכל גולדברג: תודה, אדוני היושב-ראש, אשמח להתייחס.

מיכל גולדברג: אנחנו כבר כמעט שנה נמצאים במצב חירום מיוחד של נגיף הקורונה וההגבלות שמוטלות בשל אותו נגיף.

מיכל גולדברג: אבל בימים האחרונים, בתקופה האחרונה, אם אני אחזור קצת אחורה, ב-23 בדצמבר, לפני שבועיים בדיוק או קצת יותר, הממשלה קיבלה החלטה עקב ההתגברות התחלואה, לגבי הטלת סגר נוסף, בעצם הסגר השלישי.

מיכל גולדברג: ההחלטה התקבלה ב-23 בדצמבר והוטלו מגבלות שונות בהתאם לאותה החלטה.

מיכל גולדברג: כמו שאמרתי, הממשלה החליטה ב-23 בדצמבר, עקב החמרה בתחלואה, זה היה לפני שבועיים, התכנסה הממשלה והחליטה על הטלת מגבלות, בעצם על הטלת סגר שלישי.

מיכל גולדברג: מאז חלפו שבועיים ולצערנו לא רק שאותותיו של אותו סגר שלישי לא ניכרות, אלא אנחנו נמצאים במצב חסר תקדים שלא היה עד עכשיו כדוגמתו.

מיכל גולדברג: אנחנו נמצאים במצב שיא של תחלואה, של חולים מאומתים שמתגלים מדי יום.

מיכל גולדברג: אחוז החולים המאומתים מכלל הבדיקות – מספר הבדיקות לא עולה, אבל אחוז המאומתים שמתגלים כן עולה.

מיכל גולדברג: התחלואה מפושטת יותר ויותר ערים, יותר ויותר ערים אדומות.

מיכל גולדברג: כבר מזמן עזבנו את הטקטיקה של אזורים מוגבלים - - - באזורים מוגבלים התחלואה מפושטת וגבוהה מאוד מכל המדינה.

מיכל גולדברג: לצערנו הרב, גם מספר המתים עולה מדי יום בצורה משמעותית ומספר החולים הקשים, ומערכת הבריאות נמצאת במצב לא פשוט, ואם זה יימשך כך, אנחנו עלולים להגיע למצב קשה מאוד.

מיכל גולדברג: בהתאם לזה התכנסה הממשלה ב-5 בינואר והחליטה שלא די במגבלות שהוטלו שהוחלט עליהם ב-23 בדצמבר.

מיכל גולדברג: צריך ללכת פה למשהו אחר: למגבלות, לסגר מאוד מאוד הדוק ומשמעותי, למגבלות מאוד משמעותיות.

מיכל גולדברג: אני לא מומחית לאפידמיולוגיה, אבל אחרי שנה עם הקורונה פה כולנו מבינים שככל שהמגבלות הדוקות יותר, אנחנו מקווים שהתקופה שבה המגבלות יחולו תהיה קצרה יותר.

עופר כסיף: זה לא נכון.

תהלה פרידמן: אבל זה לא עונה על השאלה.

רם שפע: איך זה קשור לעניין?

עופר כסיף: זה גם לא נכון.

מיכל גולדברג: לכן הממשלה החליטה על הטלת מגבלות אמד מחמירות בכלל התחומים: בתחום התעסוקה, בתחום העבודה, בתחום החינוך, בתחום הגבלת הפעילות, בתחום ההתקהלויות.

מיכל גולדברג: ההגבלות הן הגבלות שכולן יחולו כהוראת שעה לתקופה של 14 יום כמקשה אחת מתוך ההבנה שאי-אפשר להפריד בין התחומים.

מיכל גולדברג: ברגע שמפרידים בין התחומים, אנחנו מקבלים - - -

רם שפע: גברתי, כבר 3 חודשים יש הפרדה וגם בסגר השני שהיה חמור כמו זה, זה היה מופרד.

אוסאמה סעדי: גם בסגר לפני 3 שבועות עמדת משרד המשפטים – אנחנו עכשיו לא שואלים אותך מבחינה בריאותית.

אוסאמה סעדי: התפקיד שלך עכשיו הוא לא משרד הבריאות שיבואו ויצדיקו את התקנות.

אוסאמה סעדי: כולנו מבינים, אפילו רם שפע אמר שמבחינתו ברור שצריך סגר וצריך סגר מלא.

אוסאמה סעדי: אנחנו כל הזמן אומרים כאילו הסגר הזה, זה הממשלה עשתה.

אוסאמה סעדי: הזיג-זג הוא של הממשלה.

אוסאמה סעדי: אנחנו שואלים עכשיו משפטית, משפטית, למה לא מפרידים כל ועדה בתחום שלה כפי שהיה כל הזמן עד היום, גם בסגר הראשון, גם בסגר השני וגם בסגר השלישי.

אוסאמה סעדי: זו השאלה.

אוסאמה סעדי: אנחנו רוצים תשובה משפטית.

מיכאל מלכיאלי: הוחלט מהרביעי והלאה לשנות את זה.

מיכאל מלכיאלי: מהסגר הרביעי משנים את זה.

מיכאל מלכיאלי: מה הבעיה?

אוסאמה סעדי: אז שהוא תגיד.

עופר כסיף: אני אגיד לך – זו העמדת פנים, מלכיאלי.

עופר כסיף: אתה יודע שהסיבה מאחורי זה היא סיבה פוליטית גרידא.

איתן גינזבורג: עופר כסיף, אתה ויתרת על רשות דיבור?

איתן גינזבורג: אתה כבר ויתרת רשות דיבור?

עופר כסיף: לא.

עופר כסיף: למה?

איתן גינזבורג: כי אתה מדבר בלי רשות דיבור.

איתן גינזבורג: לא קיבלתי עדיין תשובה למה בסגר הקודם בחגי תשרי פיצלתם את זה ל-3 ועדות ועכשיו לא.

מיכאל מלכיאלי: עופר, אם אתה חושב שמשרדי הממשלה מתעסקים - - -

איתן גינזבורג: חברי הכנסת, אתם רוצים להגיע בסוף לדיון?

מיכל גולדברג: התשובה אמוד פשוטה.

מיכל גולדברג: אנחנו לא נמצאים, לצערנו, בכלל במצב שהיינו בתחילת הסגר השני.

מיכל גולדברג: וכמו שהדגשתי - - -

אוסאמה סעדי: המספרים בסגר השני היו פי כמה יותר מאשר היום.

אוסאמה סעדי: הגענו ליותר – 9,000.

אוסאמה סעדי: אני מזכיר לך, הגענו ל-9,000.

מיכל גולדברג: זה לא נכון.

מיכל גולדברג: אנחנו לא נמצאים באותו מצב, אנחנו נמצאים במצב קשה בהרבה.

מיכל גולדברג: אנחנו גם לא נמצאים במצב שהיינו ב-23 בדצמבר - - - סגר שלישי.

מיכל גולדברג: ראינו שזה לא עובד, אנחנו נמצאים במצב של תחלואה מאוד קשה.

מיכל גולדברג: בכוונה צרפנו חוות דעת אפידמיולוגיות - - - שם מפורטים הנתונים, הם נמצאים בפני חברי כנסת, אני מניחה.

מיכל גולדברג: אנחנו נמצאים במצב אחר.

מיכל גולדברג: אנחנו נמצאים במצב שמחייב ראייה כוללת של כלל התחומים מתוך הבנה שחייבת להיות כאן ראייה כוללת.

מיכל גולדברג: בלי ראייה כוללת זה פשוט לא ילך.

מיכל גולדברג: המטרה היא אותה מטרה, התכלית היא מניעת התפשטות הנגיף שמתפשט כרגע בקצב גבוה מאוד.

מיכל גולדברג: וכדי להגיע למטרה הזו, אין מה לעשות, אני חושבת שכולם מבינים אחרי שנה שמה שנדרש זה ריחוק של מגעים - - -

איתן גינזבורג: הכול ברור.

איתן גינזבורג: גברתי, זו לא השאלה.

איתן גינזבורג: השאלה היא חוקתית.

איתן גינזבורג: גברתי, היא חוקתית.

איתן גינזבורג: למה ביקשתם לפצל את זה?

איתן גינזבורג: למה פעלתם באופן מסוים עד היום ולמה במקרה הזה איגדתם הכול בתקנה אחת.

איתן גינזבורג: על זה הדיון – על כל השאר נדבר בוועדת חוקה.

אוסאמה סעדי: פוליטיקה אנחנו מבינים.

אוסאמה סעדי: אנחנו רוצים משפטית.

איתן גינזבורג: יש שאלה קונקרטית, ואת הולכת מסביב.

מיכל גולדברג: אני אשמח להסביר.

איתן גינזבורג: אז בבקשה.

מיכל גולדברג: מבחינה חוקתית, כמו שהסביר גם היועץ המשפטי של הוועדה, מבחינה חוקתית נדרש פה פיקוח פרלמנטרי של ועדה של הכנסת.

מיכל גולדברג: חשוב שהדברים יובאו לאותה ועדה של הכנסת שתקיים את הפיקוח הפרלמנטרי כפי שנדרש בהתאם לחוק כמקשה אחת.

אוסאמה סעדי: מי אמר?

אוסאמה סעדי: איפה כתוב?

מיכל גולדברג: זאת עמדת הממשלה.

אוסאמה סעדי: עמדת הממשלה עכשיו.

עופר כסיף: זו לא עמדה משפטית.

אוסאמה סעדי: למה עמדת הממשלה – תגידו את האמת.

אוסאמה סעדי: תגידו את האמת וזהו.

אוסאמה סעדי: תגידו שזו פוליטיקה.

מיכל גולדברג: האמת היא שאנחנו נמצאים במצב של תחלואה קטסטרופלית - - -

עופר כסיף: לא רלוונטי.

עופר כסיף: אבל זה לא רלוונטי.

איתן גינזבורג: זו תשובה שלה, לא שלך.

איתן גינזבורג: תכף תגיד את דבריך שהיו הכי רלוונטיים לך.

עופר כסיף: היא לא עונה לשאלה שהיא נשאלה.

איתן גינזבורג: היא עונה איך שהיא רוצה לענות.

איתן גינזבורג: אתה רוצה גם להנדס את התשובה?

עופר כסיף: היא צריכה לענות.

איתן גינזבורג: התשובה היא שלה, לא שלך.

עופר כסיף: אתה גם לא תהנדס את מה שיש לי להגיד.

איתן גינזבורג: כן, בבקשה.

מיכל גולדברג: ולכן נדרש פה הידוק - - -

קריאה: אתה רוצה להרביץ לה, עופר?

עופר כסיף: לא.

עופר כסיף: זה התפקיד של הפשיסטים.

עופר כסיף: אתם יודעים מה זה, לא אני.

איתן גינזבורג: חבר הכנסת כסיף, תודה.

מיכל גולדברג: לכן נדרש פה הידוק כולל של המגבלות בכלל התחומים.

מיכל גולדברג: ולכן גם חשוב שהביקורת – לכן התקנות הובאו כמקשה אחת.

מיכל גולדברג: חשוב שתתקיים ביקורת פרלמנטרית, חשוב שהביקורת הפרלמנטרית תהיה אחת.

מיכל גולדברג: לחברי הכנסת, לכנסת, יש סמכות לאשר את התקנות כולן או חלקן.

מיכל גולדברג: חשוב שחברי הכנסת שמקבלים את ההחלטה הזו יהיו – זו תהיה אותה ועדה שתקבל.

מיכל גולדברג: ועדה אחת תקבל את ההחלטה.

מיכל גולדברג: אם חברי הכנסת יחליטו לא לאשר חלק מסוים של התקנות, ברור לכולם שזה בא על חשבון משהו.

מיכל גולדברג: אז חשוב מאוד שתתקיים הביקורת הפרלמנטרית, אבל חשוב שהיא תתקיים כמקשה אחת.

איתן גינזבורג: ואין חשיבות לתחום המומחיות של הוועדה שתדון בזה?

מיכל גולדברג: בהקשר הזה לא מכיוון שההגבלות, אם אפשר לומר את זה ככה, הן מאוד מחמירות אבל הן - - -

אוסאמה סעדי: אבל זה מה שהיה גם בסגר השני.

אוסאמה סעדי: מה ההבדל?

אוסאמה סעדי: אני שואל אותך שאלה פשוטה: מה ההבדל בין הסגר השני לסגר השלישי.

אוסאמה סעדי: מה ההבדל?

מיכל גולדברג: ההגבלות כאן בתחום החינוך הן מאוד - - -

אוסנת הילה מארק: לא דנים פה בנושא חינוכי.

אוסנת הילה מארק: דנים פה בנושא של סגר, למה צריך עכשיו פתאום לפצל את זה?

אוסנת הילה מארק: מה זה משנה?

תהלה פרידמן: שליש מהתקנות הן חינוך.

אוסנת הילה מארק: אוקיי, אבל זה לא שדנים - - -

איתן גינזבורג: אוסנת, את רשומה, למה להפריע לה.

איתן גינזבורג: היא במשפט אחרון.

איתן גינזבורג: בבקשה, מיכל.

מיכל גולדברג: ההגבלות בתחום החינוך הן פשוטות: סגירת כל מערכת החינוך לתקופה קצובה של שבועיים, כשההחרגה היחידה היא המגבלות שהמחוקק קבע בסעיף 10(ג) לחוק.

מיכל גולדברג: אלה המגבלות שיהיו.

מיכל גולדברג: אלה מגבלות שנדונו בעבר בהצעת החוק.

מיכל גולדברג: אלה המגבלות שהיו בתחום החינוך.

מיכל גולדברג: עוד פעם, חשוב להבין כי מדובר, גם מבחינה מהותית, בסט אחד של תקנות של הידוק מגבלות שאנחנו מבקשים אותו כהוראת שעה בכלל התחומים לתקופה של שבועיים.

איתן גינזבורג: תודה רבה.

איתן גינזבורג: תודה.

איתן גינזבורג: חבר הכנסת שלמה קרעי, בבקשה.

שלמה קרעי: תודה רבה, אדוני יושב הראש.

שלמה קרעי: לגופו של עניין, ממש בקצרה כי כבר דיברו מספיק, מדובר כאן בסגר כללי.

שלמה קרעי: אין פה עניין של תקנות מסוימות לוועדת חינוך או לוועדת כלכלה או לוועדת העבודה והרווחה.

שלמה קרעי: סגר כללי, אף אחד לא צריך שום ועדה שתטפל במגזרים שבתחומי אחריותה, זה לא העניין.

שלמה קרעי: וגם – איפה יושב-ראש ועדת החינוך?

שלמה קרעי: – רם שפע אמר:

שלמה קרעי: אני מסכים שצריך להיות סגר.

שלמה קרעי: מסכים, אז למה הוא מטרלל אותנו?

שלמה קרעי: מדינה שלמה עכשיו על השיגעונות של רם שפע.

שלמה קרעי: אלא מה, אנחנו כאן בעטיו של זרע הפורענות שזרעה כאן חברת הכנסת שאשא-ביטון.

שלמה קרעי: היא הוכיחה לכולם שלהיות פופוליסט בעניינים האלה, גם אם זה על חשבון סיכון בריאותם של אזרחי מדינת ישראל, זה משתלם.

שלמה קרעי: כדי לקבל ליטוף תקשורתי ומקום גבוה במפלגת פליטים חדשה, צריך להיות פופוליסט.

שלמה קרעי: פשוט ככה, גם אם מסכנים חיים.

שלמה קרעי: אז חבר הכנסת שפע, שחבל שהוא לא שומע את זה, הוא ראה מה עשה ולמד.

שלמה קרעי: הוא ראה שזה משתלם: היא קיבלה תפקיד של ממלאת מקום ראש הממשלה התיאורטי, אז הוא גם רוצה.

שלמה קרעי: בגלל חבר הכנסת שפע ובגלל פופוליסטים כמוהו הגענו כבר לעשרות מתים מדי יום, אדוני יושב הראש, ואורים את זה, משרד הבריאות אומר את זה, כולם אומרים את זה בכל מקום.

עופר כסיף: לא, לא.

עופר כסיף: לא נכון.

שלמה קרעי: במקום להתבייש ולהתנצל - - -

תהלה פרידמן: שלמה, הגענו למתים בגלל חוסר אכיפה בערים אדומות, בגלל חתונה - - -

שלמה קרעי: הגענו לזה בגלל - - -

עופר כסיף: בגלל איש אחד - - -

קריאות: - - -

שלמה קרעי: - - - כולם מבינים את זה, לכולנו יש ילדים וכל יום לימודים יש מורה או תלמיד שמדביק את כולם וכולם מבינים שהסגר הזה לא אפקטיבי בגלל שמערכת החינוך פועלת כרגיל.

שלמה קרעי: רם שפע ופופוליסטים כמוהו הם אלה שגרמו לזה.

שלמה קרעי: אז הוא מעז לבוא ובמקום - - -

הילה שי וזאן: ועכשיו היא תיסגר לגמרי?

שלמה קרעי: בוודאי.

קריאות: - - -

שלמה קרעי: במקום לבוא ולהתנצל כאן על המחדל הזה, מעזים עוד לבוא לכאן ולדרוש שוב להמשיך את המחדל.

שלמה קרעי: לעשות עוד פופוליזם על חשבון אזרחי ישראל.

שלמה קרעי: במדינה מתוקנת, יושב-ראש ועדת חינוך כזה היה נאלץ להתפטר בבושת פנים.

שלמה קרעי: אבל כאן, כל מה שהוא אנטי ביבי זוכה לכבוד ולהערכה.

שלמה קרעי: אני מבקש, אדוני יושב הראש, לסיכום, שאנחנו לא נמשיך את הדיון הזה עד שרם שפע יגיד לנו מהי המפלגה הבאה שהוא מתכנן לחבור אליה ומי הבטיח לו שם מקום גבוה ברשימה כדי להמשיך האת התוהו ובוהו הזה ושלא נצא מהמגפה לפני הבחירות.

הילה שי וזאן: - - -

שלמה קרעי: זה בדיוק העניין.

שלמה קרעי: זה בדיוק העניין.

איתן גינזבורג: שלמה, תודה.

איתן גינזבורג: תודה רבה.

שלמה קרעי: העניין הוא פופוליסטי ולא ענייני.

שלמה קרעי: כולם מבינים את זה.

שלמה קרעי: אסור לתת לוועדת החינוך, אדוני, שום חוק, שום תקנה.

שלמה קרעי: היא איבדה את כל הלגיטימיות שלה בראשות רם שפע, ואנחנו צריכים להעביר את זה לוועדת חוקה.

איתן גינזבורג: תודה רבה.

איתן גינזבורג: חבר הכנסת כסיף.

עופר כסיף: כשעבר חוק הקורונה הגדול, הזהרנו ואמרנו שהחוק הזה מטרתו לאיין את הכנסת, לבטל את הכנסת וועדותיה ולהעביר את הסמכויות שלה לממשלה.

עופר כסיף: אנחנו רואים את זה פעם אחרי פעם אחרי פעם בכל התקנות ההזויות האלה ובכל הסגרים שהמומחים מתנגדים להם.

עופר כסיף: מאיגוד רופאי הציבור ודרך מועצת החירום לענייני הקורונה, כל המומחים מתנגדים לסגר פעם אחרי פעם ומסבירים מדעית ורפואית מדוע הסגר הזה כמו הקודמים, וזה אולי יותר, נעשים מסיבות פוליטיות של אדם אחד, של מושחת שיושב ונאחז בקרנות המזבח בבית בלפור ומפחד ורועד מפחד מבית המשפט, וכל מה שהוא מנסה לעשות, כרגע גם, זה לדחות עוד פעם את המשפט שלו.

עופר כסיף: וכל מה שהוא מנסה לעשות זה לא למען בריאות הציבור אלא זה אך ורק לטובתו הוא.

עופר כסיף: יש לו מספיק שופרות ומשרתים נאמנים שמלקקים לו ויושבים גם בוועדה הזאת, ולכן רוצים שזה יעבור לוועדת חוקה.

שלמה קרעי: תמשיכו לנסות לדאוג שהמגפה תתפשט – ואנחנו נחסן את אזרחי ישראל על אפך ועל חמתך.

עופר כסיף: מי שהוא הפופוליסט פה זה מי שמשתמש השכם והערב - - -

תהלה פרידמן: - - - דאג לאכיפה - - -

שלמה קרעי: אז מה, מוסיפים עוד בעיה על בעיה?

שלמה קרעי: זאת השיטה?

עופר כסיף: אדוני היושב-ראש, אתה לא מגן עליי - - -

איתן גינזבורג: זה יפה שאתה מבקש את זה עכשיו אחרי שהפרעת לאחרים.

איתן גינזבורג: תודה רבה, תהלה.

עופר כסיף: לא מתאים לך לנקום בי.

איתן גינזבורג: אני לא נוקם.

איתן גינזבורג: אבל זה יפה שאתה מבקש את זה.

איתן גינזבורג: אני רק רוצה שכשאתה מבקש את ההגנה שלי, שם תאפשר לאחרים.

עופר כסיף: אני אומר שמי שמשת

עופר כסיף: מש השכם והערב במילה פופוליזם, כמובן בלי לדעת אפילו מה הפירוש של המילה, הוא הפופוליסט בעצם.

עופר כסיף: אמרה פה הנציגה – סליחה, אני לא זוכר את השם – שכביכול צריך סגר.

עופר כסיף: קודם כל, זה לא ברור וזה לא בטוח.

עופר כסיף: ואני אומר שהמומחים אומרים שלא צריך סגר, שהוא מזיק יותר מהסגר, ושיש את הדרכים האחרות להילחם במגפה וכולנו רוצים להילחם במגפה - - -

שלמה קרעי: כל מדינות העולם קורסות.

שלמה קרעי: על מה אתה מדבר בכלל?

שלמה קרעי: על מה אתה מדבר?

שלמה קרעי: אתה כל מדינות העולם קורסות, רק המדינה שלנו - - -

איתן גינזבורג: חבר הכנסת קרעי - - - כמה הגנתי עליך, אז למה אתה מפריע לאחרים?

עופר כסיף: כפי שאמרתי, הסיבה היחידה שרוצים לקחת את הדיון בנושא מוועדת החינוך, לא סתם במחטף, בפוטש, זה משום שכל ועדה שעושה את עבודתה נאמנה – אני רוצה להזכיר לכל השוטים של הביב שיושבים פה, שתפקיד הכנסת לפקח ולרסן את הממשלה, ותפקיד ועדות הכנסת לעשות את זה.

עופר כסיף: לא לשרת את הממשלה.

איתן גינזבורג: תודה.

עופר כסיף: ומה שרוצים לעשות, ואני מסיים במשפט הזה, מה שרוצים כאן לעשות משרתיו של הנאשם זה להעביר את הדיון מוועדת החינוך שעושה את עבודתה נאמנה, לוועדת החוקה משום ששם יש להם רוב.

איתן גינזבורג: בתור חבר ועדת חוקה, גם ועדת חוקה עושה את עבודתה נאמנה.

עופר כסיף: לא אמרתי שלא.

עופר כסיף: הם רוצים להעביר את זה לשם לא משום שזה ענייני אלא משום שכך הם חושבים שהם ישיגו את מה שהנאשם רוצה.

עופר כסיף: ושוב ושוב, כמו שעשו עד עכשיו, מחוק הקורונה הגדול ובכל מה שנגזר ממנו, שוב רוצים לבטל את הכנסת למען הממשלה כדי שהממשלה תשלוט.

עופר כסיף: מה שהם עשו למשל בוועדת קורונה, בלי להיכנס - -

איתן גינזבורג: זה היה משפט אחרון ארוך.

עופר כסיף: - - למה שנאמר קודם, הם ביטלו למעשה, דה-פקטו, את ועדת הקורונה כשלא מצא חן בעיני הממשלה מה שנעשה שם.

עופר כסיף: אותו דבר לגבי ועדת חינוך.

עופר כסיף: זה חלק מהדיקטטורה של הנאשם ומשרתיו.

שלמה קרעי: אותו דבר לגבי כמוך וכל הפופוליסטים שכמוך.

איתן גינזבורג: אני מודה לך.

איתן גינזבורג: חברת הכנסת אוסנת מארק, ויתרת?

אוסנת הילה מארק: איך אני יכולה לוותר אחרי שכסיף מדבר?

איתן גינזבורג: את יכולה.

אוסנת הילה מארק: לא.

איתן גינזבורג: תראי את הגדולה ואת יכולה.

איתן גינזבורג: יש לנו דיונים רציניים לקיים עכשיו.

אוסנת הילה מארק: למה?

אוסנת הילה מארק: מה שאני אומרת זה לא רציני?

איתן גינזבורג: לא אמרתי מה שאת אומרת.

איתן גינזבורג: אמרתי שיש עוד דיונים רציניים שצריך לקיים.

אוסנת הילה מארק: אז תקשיב לי ברצינות רבה כי יש לי דברי טעם לומר.

איתן גינזבורג: טעם ורצינות.

אוסנת הילה מארק: בטח.

אוסנת הילה מארק: קודם כל, אני חושבת שהדיון הזה צריך להילקח למקום של שיקולי חיי האדם.

אוסנת הילה מארק: והסגר הזה מגיע מתוך מקום שבאמת באמת אנחנו נמצאים בתוך מצב של נתוני תחלואה מאוד מאוד גבוהים.

אוסנת הילה מארק: ואני לא מתחברת אפילו לטיעון שדברים שקשורים לחינוך, צריכים ללכת לחינוך.

אוסנת הילה מארק: אנחנו לא הולכים לדון עכשיו באיזו סוגיה חינוכית, במשהו שקשור באמת לוועדת חינוך.

אוסנת הילה מארק: ועדת חוקה ידועה כוועדה שטיפלה בכל הנושא ובכל התקנות של קורונה.

אוסנת הילה מארק: נכון שהיו חלק מהנושאים שעברו לוועדת חינוך, אבל אני חושבת שבמצב הנתונים של התחלואה של מדינת ישראל לא מן הנמנע לצמצם לצמצם את כל את תקנות למקום אחד ולהביא לשם את התקנות.

אוסנת הילה מארק: עכשיו, אני גם לא מצליחה להבין מה רם שפע רוצה – זרק פצצה ונעלם.

אוסנת הילה מארק: עכשיו, אני גם לא מבינה למה אם הוא מראש אומר: אני לא מתכוון הרי לקצר ואני לא מתכוון להתנגד, אז למה הסלאלומים האלה?

אוסנת הילה מארק: מה אנחנו משיגים בזה?

אוסנת הילה מארק: תראו, להיות פופוליסט כמו עופר כסיף שכל הזמן צועק וצורח והוא חושב שמישהו מפחיד אותנו, הוא מפחיד אותנו עם הצרחות שלו – אז אני רק רוצה לענות לך שאתה יכול להמשיך להתבדח כי אתה הבדיחה הכי גדולה שיש פה בכנסת.

אוסנת הילה מארק: המומחיות שלך היא רק לדבר ולהסית את האנשים פה במדינת ישראל וללכת להפגנות ולצעוק כמו אני לא יודעת מה.

אוסנת הילה מארק: ולכן אני חושבת שיש פה אחריות גם לאנשים שיושבים כאן.

אוסנת הילה מארק: מצב התחלואה, הקורונה היא לא צחוק.

אוסנת הילה מארק: אנחנו צריכים לעשות הכול כדי שהסגר הזה – ואני מקווה שזה יהיה גם הסגר האחרון כי יש פה גם את החיסונים – אני מקווה שבהחלט אנחנו נגיע לסיטואציה שאנחנו מצליחים גם להדק את הסגר הזה כמו שצריך.

אוסנת הילה מארק: אנחנו חייבים לעשות סגר הרמטי, ולכן אין צורך לפצל את הדברים מוועדה לוועדה: חינוך, עבודה, רווחה, כל מיני מקומות.

אוסנת הילה מארק: יש ועדת חוקה שהיא המוסמכת ואנחנו גם שמענו את היועץ המשפטי של הוועדה שאמר שזה לא עומד בסתירה.

אוסנת הילה מארק: שמענו גם את משרד המשפטים שגם אומרת שזה הכול צריך להיות בתקש"ח אחד ביחד.

אוסנת הילה מארק: לכן אני באמת אומרת לאנשים פה שייקחו טיפה אחריות ולא יהיו פופוליסטיים ויסתכלו על חיי אדם כי יש פה הרבה משפחות במדינת ישראל שאיבדו את החיים שלהם, ויש להם קרובים רבים שמתו כתוצאה מהמחלה ומהמגפה הזאת שמשתוללת.

אוסנת הילה מארק: אנחנו כנבחרי ציבור צריכים להיות אחראים על בריאות הציבור וזה הזמן לעשות את הדברים.

אוסנת הילה מארק: תודה.

איתן גינזבורג: תודה.

איתן גינזבורג: חבר הכנסת אוסאמה סעדי.

אוסאמה סעדי: אני רוצה לדבר מהפן החוקתי-המשפטי כי אני חושב שהסיבה היחידה לאי-פיצול התקנות האלה לוועדות המוסמכות והמיוחדות היא אך ורק סיבה פוליטית, כי קרה מה שקרה בוועדת החינוך ולכן החליטו שהם לא רוצים להעביר את זה לוועדת חינוך.

אוסאמה סעדי: כמו בדיוק מה שקרה עם ועדת הקורונה עם חברת הכנסת יפעת שאשא ביטון.

אוסאמה סעדי: אני מבין את הרצון הפוליטי של הממשלה ואני מבין את הרצון של חברי הליכוד, אבל איפה העמדה המשפטית, הן של משרד המשפטים והן של הייעוץ המשפטי של הכנסת, שחייבים להגן בחירוף נפש על הוועדות?

אוסאמה סעדי: אני מדבר רק מהפן הזה.

אוסאמה סעדי: הרי בסופו של דבר זה יאושר וזה יאושר, אבל כאשר כל ועדה או יושב-ראש ועדה, שחס וחלילה, יתנגד או ירים את הראש שלו ככה קצת – אז מה, יפסלו את הוועדות האלה?

אוסאמה סעדי: אז אני אומר לכם, בואו נבטל את כל הוועדות של הכנסת ונשאיר רק ועדה אחת וזהו.

אוסאמה סעדי: הוועדה הנוחה לממשלה, נשאיר אותה.

אוסאמה סעדי: אבל אם יש ועדות ששואלות שאלות, שמעלות תהיות, שמעלות ציפיות – אז זה לא בסדר?

אוסאמה סעדי: מה קרה?

אוסאמה סעדי: כשנציגת משרד המשפטים אומרת לנו עוד פעם ועוד פעם ועוד פעם, תחלואה ותחלואה – הבנו את זה.

אוסאמה סעדי: אבל זה היה גם בסגר השני.

איתן גינזבורג: נציגת משרד הבריאות.

אוסאמה סעדי: משרד הבריאות.

אוסאמה סעדי: זה היה בסגר השני שהיה פי כמה - - -

איתן גינזבורג: אבל אפשר להעלות בוועדת חוקה את השאלות האלה.

אוסאמה סעדי: אבל אני אומר, אני חבר בוועדת חוקה, אני לא חבר בוועדת חינוך ואף פעם לא הייתי חבר בוועדת חינוך ולא השתתפתי בדיוני ועדת חינוך - - -

עופר כסיף: אני חבר בשתי הוועדות, ויש הבדל תהומי בדיונים.

עופר כסיף: ועדת חינוך עושה את עבודתה נאמנה כי היא דנה, ואני רוצה לזקוף את זה לזכותו של יושב-ראש הוועדה גם כשאני לא מסכים איתו, אבל הוא מוביל לזה שיהיה שם דיון עמוק ואמיתי.

עופר כסיף: ובוועדת חוקה, ועדת חוקה הפכה לחותמת גומי של הממשלה.

איתן גינזבורג: רגע.

איתן גינזבורג: עופר, נאמת.

איתן גינזבורג: אם משפט אחרון שהיה משפט מורכב, אגב - - -

רם שפע: איתן, הוא אמר דברים יפים.

רם שפע: זה לא הוגן.

איתן גינזבורג: מאוד.

איתן גינזבורג: אבל עכשיו הוא מפריע לחברו לסיעה אוסאמה סעדי.

אוסאמה סעדי: אני אומר שוועדת חינוך היא באמת ועדה מקצועית, מיוחדת, שדנה בענייני חינוך.

אוסאמה סעדי: אני חבר בוועדת חוקה, אני אומר שאני יכול לדון בדברים האלה.

אוסאמה סעדי: אבל עכשיו אני צריך לבוא וללמוד את הנושא הזה, את הנושא של ועדת חינוך, אולי יש הצעות.

אוסאמה סעדי: גם בוועדת כלכלה, למה פסחנו על ועדת כלכלה שכל הזמן דנה בנושא הזה של התעופה - - -

איתן גינזבורג: תעופה ותחבורה.

אוסאמה סעדי: למה?

אוסאמה סעדי: למה?

אוסאמה סעדי: אז אני שואל, אומרים: תחלואה.

אוסאמה סעדי: אבל תחלואה זה אותו דבר, אותם נתונים, אפילו הסגר השני היה יותר קשה, אז שיבואו - - -

איתן גינזבורג: אני רוצה להאמין, אוסאמה, אולי פשוט הממשלה סומכת עליך כחבר ועדת חוקה שתשאל את השאלות האלה.

אוסאמה סעדי: אני לא רוצה שיסמכו עליי.

איתן גינזבורג: אולי, אולי.

איתן גינזבורג: במסגרת הקרבה של הליכוד למשותפת.

איתן גינזבורג: אולי.

איתן גינזבורג: מי יודע, אולי.

איתן גינזבורג: הליכוד עם הערבים עכשיו.

איתן גינזבורג: הודנא יש שם.

אוסאמה סעדי: יש לנו, אדוני היושב-ראש, מספיק עבודה בוועדת חוקה.

אוסאמה סעדי: וכל הכבוד לוועדת חוקה וגם ליועצים המשפטיים שם.

אוסאמה סעדי: אבל אני שואל, אני מדבר על המקצועיות בוועדות.

איתן גינזבורג: כן.

איתן גינזבורג: ברור.

אוסאמה סעדי: אחרת אפשר לבטל את כל הוועדות, להקים ועדה אחד בכנסת וכל הדברים האלה נביא את זה לוועדה.

איתן גינזבורג: תודה.

איתן גינזבורג: חבר הכנסת עמית הלוי, אדוני.

עמית הלוי: תודה רבה, אדוני היושב-ראש.

עמית הלוי: אני רוצה להעיר, לפני שאני מדבר לגופו של עניין, יש פה מי שמנסה להגן על כבודה של הכנסת.

עמית הלוי: כביכול מנסה להגן על כבודה של הכנסת, ובאותה העת הוא מבזה אותה.

עמית הלוי: הגיע הזמן במסגרת השיח של חברי כנסת, שוב ושוב - - -

קריאות: - - -

איתן גינזבורג: חברי הכנסת.

איתן גינזבורג: חברת הכנסת מארק ודנית מנהלת הסיעה החליפית, חבר הכנסת עמית הלוי מנסה לומר דברי טעם בשקט אופייני ומפריעים לו.

קריאה: על מה אמרת חליפית, על דני או על הסיעה?

איתן גינזבורג: לא.

איתן גינזבורג: דנית היא החליפית למנהלת שאנחנו שולחים לה מפה, זו הזדמנות לשלוח למפה למנהלת הסיעה בריאות שלמה ומלאה ושתחזור לשמש בתפקידה באופן מלא, החליפית - - -

אוסאמה סעדי: אין חליפית.

איתן גינזבורג: וכל חברי הכנסת מסכימים, ובאמת אין תחליף לעליזה בראשי.

עמית הלוי: באופן אירוני, הניסיון כאן כאילו לשמור על כבודה של הכנסת מלווה, לא פעם ראשונה ולא פעם שנייה, בפה מלוכלך ובדיבורים בוטים של עופר כסיף, ושיסוי - - -

עופר כסיף: שיסוי?

עופר כסיף: ראש הממשלה שלך לא נאשם?

עופר כסיף: הוא לא חשוד?

עופר כסיף: הוא לא נוכל?

עופר כסיף: אין פה סמרטוטים - - -

איתן גינזבורג: חבר הכנסת כסיף - - -

אוסנת הילה מארק: איתן, אולי תעצור את זה?

עופר כסיף: - - - בהם גם אתה?

אוסנת הילה מארק: הסמרטוט הכי גדול זה אתה.

עופר כסיף: כשאת אומרת את זה, בשבילי - - -

אוסנת הילה מארק: אתה הסמרטוט הכי גדול.

עופר כסיף: - - - שאחת כמוך אומרת.

איתן גינזבורג: כן בבקשה, הלוי.

עמית הלוי: בפה מלוכלך שמדבר על ביבים ומדבר על סגנון דוחה, תשטוף את הפה בליזול, עופר כסיף, תכבד את מעמדך - - -

עופר כסיף: תכניס ליזול לתוך הראש כדי שיהיה שם משהו ואז אני אשטוף את הפה.

עמית הלוי: אני אשתדל.

עמית הלוי: אני משתדל ללמוד מכל אדם - - -

אוסנת הילה מארק: תגיד, איתן, אתה נותן לדבר הזה לקרות.

אוסנת הילה מארק: מה זה הדבר הזה?

אוסנת הילה מארק: מה זה ההערות והדברים האלה?

אוסנת הילה מארק: סמרטוטים, משפחות – הכול עובר פה?

אוסנת הילה מארק: מה זה?

עופר כסיף: מכל מלמדיי השכלתי.

אוסנת הילה מארק: הכול עובר?

איתן גינזבורג: חברי הכנסת.

עמית הלוי: אני מוחל על כבודי - - -

אוסנת הילה מארק: תהילה, לא לצחוק - - -

איתן גינזבורג: חברת הכנסת מארק, אני לא חושב שאת אחותה התאומה של הגברת בבלי, אז בואי נשאיר את זה שם ותנו לחבר הכנסת עמית הלוי לסיים את דבריו.

אוסנת הילה מארק: עמית הלוי לא מצליח אפילו להגיד מילה כי הוא כל הזמן מגנה אותו.

איתן גינזבורג: אני לא חושב שצריכה להיות התאומה של הגברת בבלי, כן?

איתן גינזבורג: בבקשה, עמית הלוי.

עמית הלוי: אני מוחל על כבודי ולוקח את ההערה של חבר הכנסת כסיף.

עמית הלוי: אולי אין לי כלום בראש, אני אשתדל להשתפר.

עמית הלוי: אתה, כסיף, מבזה את מעמד הכנסת, מבזה מעמד הכנסת בסגנון הגס שלך, בדיבורים הגסים שלך על ראש ממשלה .

עמית הלוי: יש לך ביקורת, אתה יכול להביע אותה.

עמית הלוי: מה שאתה עושה זה ביזוי של הכנסת, של חברי הפרלמנט.

עמית הלוי: אתה מדבר בשפת הביבים שאתה נגדה, בצורה גסה - - -

עופר כסיף: כשיש ראש ממשלה - - - זה הביזוי.

איתן גינזבורג: חבר הכנסת כסיף, מספיק.

איתן גינזבורג: די.

איתן גינזבורג: אף אחד לא הפריע לך לדבר.

עמית הלוי: אתה לא מבזה רק את ראש הממשלה, אתה מבזה את כל אזרחי ישראל - - -

עופר כסיף: את ראש הממשלה אני - - -

אוסנת הילה מארק: - - -

איתן גינזבורג: חבר הכנסת כסיף, די.

איתן גינזבורג: חברת הכנסת מארק, אני אתחיל לקרוא לכם לסדר?

איתן גינזבורג: זה לא לעניין.

איתן גינזבורג: די.

עמית הלוי: לגופו של דיון - - -

איתן גינזבורג: אם אפשר, בקצרה.

עמית הלוי: אני אשתדל.

עמית הלוי: קשה לי למחול על כבודה של הכנסת.

עמית הלוי: זו לא פעם ראשונה.

עמית הלוי: זה תמיד בגסות ובצרחות ובלבזות אנשים שמדברים בממלכתיות - - -

איתן גינזבורג: כן, חבר הכנסת הלוי, בבקשה.

עמית הלוי: עמדתי היסודית בכלל בדיון הזה, בעיקר לא רק בהקשר של צירוף הנושאים לוועדת חוקה או ועדת חינוך, אני חשבתי בכלל שהממשלה בעת חירום צריכה לפעול מכוח החוק, חוק-יסוד, סעיף 23, שהכנסת נתנה לה לפעול על פי תקנות לשעת חירום.

עמית הלוי: זה לא סותר פיקוח של הכנסת, זה אומר שאת תהליכי החקיקה של התקנות, של תקנות המשנה או של תקנות בכלל, לרבות ביטול חוקים בעקבותיהן, יהיו על פי חוק-יסוד: הממשלה, תקנות לשעת חירום.

עמית הלוי: הצעתי את זה לראש הממשלה גם השבוע כדי להימנע מהליכי חקיקה.

עמית הלוי: זה לא סותר, כמובן, את פיקוח הכנסת ומצב החירום הידוע לכולנו.

עמית הלוי: אני רוצה לומר לרם שפע, תשמע, הסיבה האמיתית היא שיש לנו ניסיון.

עמית הלוי: באמת, ניסיון.

עמית הלוי: לא ניסיון פוליטי איתך, כלומר, ההצבעה הזאת זה לא שאתה צריך להתחבא באיזה חניון בשביל להצביע על ההצבעה הזו.

עמית הלוי: לא.

עמית הלוי: יש לנו ניסיון אמיתי.

עמית הלוי: לפני שבועיים ראינו שההפרדה הזאת היא לא עולה בקנה אחד עם הבעיה העיקרית שעל הפרק.

עמית הלוי: כמו שאמרה פה נציגת משרד הבריאות, הבעיה העיקרית היא בסוף תחלואה.

עמית הלוי: בניגוד למה שאמרה חברת הכנסת תהלה פרידמן, ממה שאני קראתי, יכולה לתקן אותנו נציגת משרד הבריאות, חלק לא מבוטל מהנדבקים בשבועות האחרונים בא ממערכת החינוך ולא רק - - -

תהלה פרידמן: נכון.

תהלה פרידמן: 70% ממערכת החינוך החרדית.

איתן גינזבורג: חברת הכנסת פרידמן, את הבאה בתור.

עמית הלוי: במספרים מוחלטים זה לא רק משם.

עמית הלוי: תשאלי כמה נדבקים במערכת – חברת הכנסת פרידמן, הדרישה עכשיו לסגר היא לא דרישה לסגר במערכת מסוימת, היא כוללת את מערכת החינוך החרדית.

עמית הלוי: המדינה צריכה לאכוף את זה.

תהלה פרידמן: הטענה שלי הייתה שהסגר - - -

עמית הלוי: הדיון כאן הוא על השאלה האם זה שייך לחינוך או שייך לחוקה.

עמית הלוי: ובכן, ההפרדה לחינוך לפני שבועיים הוכיחה את עצמה לרעה.

עמית הלוי: ולכן צריך ללמוד מהניסיון, והניסיון הוכיח, רם שפע, שההחלטה של הפעם הקודמת - - -

רם שפע: אבל זה לא קשור, עמית.

רם שפע: אתה אדם חכם ומבין.

רם שפע: זה לא קשור.

עמית הלוי: החלטה שלך הקודמת לא לקחה, כנראה בכובעך כחינוך, לא לקחת – הטעות שלנו הייתה שההפרדה הזאת היא הפרדה מלאכותית, בין היתר, לא רק בגלל שזה סגר מלא, כמו אמר יעקב אשר.

עמית הלוי: ההתקהלות בחתונה או - - -

רם שפע: שאלה בכנות, למה לא באת להתנגד?

רם שפע: למה אתה וכל הליכוד לא באתם להתנגד בשבוע שעבר?

עמית הלוי: רציתי.

עמית הלוי: לצערי נבצר ממני.

רם שפע: כן.

רם שפע: לא רצו שתתנגדו.

רם שפע: אתה יודע למה?

רם שפע: כי באותו היום ראש הממשלה בעצמו אמר שזה הדבר הנכון לעשות.

רם שפע: אני תכף אקריא לך את הציוצים שלו.

רם שפע: רק בוא נשים את הדברים על השולחן.

עמית הלוי: אני רציתי לבוא.

עמית הלוי: סהדי במרומים - - -

אוסאמה סעדי: גם שר החינוך תמך באותה עמדה.

רם שפע: גלנט, ביום שבת הזה אמר שלא יסגרו את הגנים - - -

איתן גינזבורג: רם, למה אתה דורך פה – אז למה היית צריך להפוך את ההחלטה של הממשלה?

רם שפע: אני מיד אסביר.

רם שפע: אני אסביר.

עמית הלוי: עמדתי הייתה כעמדת שר הבריאות לפני שבועיים ולצערי לא הגעתי.

עמית הלוי: עמדתי הייתה כעמדת שר הבריאות ולא כעמדת שר החינוך שצריך לסגור את מערכת החינוך לתקופה קצרה.

עמית הלוי: לי הייתה הצעה אחרת בכלל, כמו שאתה יודע, אבל המחיר של השבועיים האלה הוא שולי ביחס למשמעויות הבריאותיות.

עמית הלוי: לכן הדיון צריך להיות בוועדת חוקה כי השקלול של כלל הממדים, הניסיון הוכיח שההפרדה הזאת היא לרעה, זה לא עניין פוליטי.

עמית הלוי: רם שוקל שיקולים מאוד מסוימים, השיקול הכללי, כשמשקללים את הכול - - -

רם שפע: של ביבי.

רם שפע: השיקול הלאומי, אתה אומר.

עמית הלוי: אין הבדל בין התקהלות בחתונה או בכיתה, ולכן אני מבקש שהעניין יעבור לוועדת חוקה.

עמית הלוי: תודה.

איתן גינזבורג: חברת הכנסת תהלה פרידמן.

תהלה פרידמן: אני הייתי ורבים מאיתנו היו שם כשנחקק החוק הקורונה, לא זו הייתה כוונת המשורר.

תהלה פרידמן: הממשלה עושה פה משהו שהוא נבל ברשות התורה.

תהלה פרידמן: נכון, זה חוקי.

תהלה פרידמן: אבל זה נבל ברשות התורה.

תהלה פרידמן: הכוונה לא הייתה שייקחו את ה-ו"ו הזה – יש תקנות שהעיקר הוא בנושא מסוים ויכניסו – התפל הוא לא שליש.

תהלה פרידמן: כרגע אנחנו מדברים על שליש מהתקנות שהן בנושא חינוך.

תהלה פרידמן: אתם עשיתם פרשנות מאוד מרחיבה לכוונה של החוק.

תהלה פרידמן: זו ממש לא הייתה הכוונה.

תהלה פרידמן: מה שמדאיג אותי זה האם זה תקדים ומעכשיו בעצם אין יותר ועדות, יש רק ועדת חוקה.

תהלה פרידמן: עכשיו, יש חשיבות לוועדת חינוך.

תהלה פרידמן: למה?

תהלה פרידמן: כי חוץ מפוליטיקה, גם יש בסוף ילדים.

תהלה פרידמן: ומה שעשינו בוועדת חינוך זה לבדוק עד מתי בדיוק החינוך המיוחד פתוח – עד שלוש, עד שלוש וחצי, עד חמש, דיונים כאלה – מה קורה עם צהרונים לילדים שההורים שלהם רופאים והם עובדים חיוניים?

תהלה פרידמן: זו הייתה הרזולוציה - - -

שלמה קרעי: וגם לא נתתם לעשות סגר.

תהלה פרידמן: זו הייתה הרזולוציה של הדיון בוועדת חינוך וזה דיון חשוב.

תהלה פרידמן: אני מבינה שאת ממשלת ישראל בחלקה הרזולוציות האלה פחות מעניינות, אבל לאזרחי ישראל הן חשובות ואנחנו פה בשליחות אזרחי ישראל.

תהלה פרידמן: הדבר האחרון, לעניין ההחלטה שעליה, כנראה – אני גם בוועדת חוקה וגם בוועדת החינוך – שבגללה מענישים את ועדת חינוך, הבעיה היא לא בחוקים, הבעיה היא באכיפה.

תהלה פרידמן: ממשלת ישראל בחרה שלא לאכוף את ההחלטות הקודמות שלה על חתונות בערים אדומות.

תהלה פרידמן: היא אבל לא לאכוף.

תהלה פרידמן: הייתה חתונה בביתר עילית בהסכמת המשטרה בסיכום מוקדם.

תהלה פרידמן: מערכת החינוך החרדית פתוחה ברצון, בידיעה ובהסכמה של ראש הממשלה ומפלגת הליכוד.

תהלה פרידמן: הבעיה היא באכיפה.

תהלה פרידמן: 70% מהתלמידים החולים באים ממערכות שברובן בערים האדומות.

תהלה פרידמן: הבעיה היא לא בתקנות.

תהלה פרידמן: חשוב לי לשאול, איתן, וכאן אני שואלת את נציגת משרד הבריאות:

תהלה פרידמן: חוק הקורונה הגדול תקף עד חודש יוני, האם מעכשיו אפשר לסגור את שאר הוועדות?

תהלה פרידמן: יש רק ועדת חוקה?

תהלה פרידמן: מי לידנו תוקע שזה לא מעכשיו הולך להיות הנוהל?

תהלה פרידמן: איך אנחנו יודעים שזה חד-פעמי, כי אם זה לא חד-פעמי, אז אי-אפשר להצביע בעד זה.

איתן גינזבורג: תודה.

איתן גינזבורג: חבר הכנסת שטרן.

שבח שטרן: אני רוצה להגיד משהו קצר.

שבח שטרן: כל אחד מאיתנו סובל מהמגפה הזאת.

שבח שטרן: כל אחד בתחום שלו, במקום שלו.

שבח שטרן: יש מערכת חינוך, יש אנשים מבוגרים כמוני שהייתי כלוא בבית כמעט 8 חודשים, אולי אפילו קצת יותר.

שבח שטרן: ואם כל אחד יסתכל רק על החור של הגרוש שלו, של האסימון שלו, אי-אפשר לנצח את המגפה הזאת.

שבח שטרן: אנחנו בסך הכול מדינה אחת, זאת מגפה אחת וזאת מלחמה אחת שצריך לנצח אותה.

שבח שטרן: זאת פשוט מלחמה.

שבח שטרן: ואם אנחנו כל הזמן נילחם בינינו כשיש מלחמה, לא נוכל לנצח אותה.

שבח שטרן: עכשיו, משל למה הדבר דומה?

שבח שטרן: שבשעת מלחמה, חיל האוויר, מפקדת חיל האוויר תנהל את המלחמה שלה ופיקוד צפון ינהל את המלחמה שלו ואגף אפסנאות ינהל את המלחמה שלו – אי-אפשר לנצח ככה.

שבח שטרן: לכן הכללים בשעת מלחמה הם שונים מאשר הכללים בשעה בשעות הרגילות.

שבח שטרן: אני לא חושש שכתוצאה מהדברים שכרגע את תיארת, זה יהיה איזשהו תקדים לכל החיים.

שבח שטרן: אנחנו נמצאים במלחמה, שבעזרת השם, עם החיסונים אנחנו קרובים לסיים אותה, ובואו ננצח אותה ביחד.

שבח שטרן: עכשיו, מישהו פה שואל למה פעם קודמת פיצלו ועכשיו רוצים לאחד.

שבח שטרן: אז אולי בפעם הקודמת טעו.

שבח שטרן: אני יכול גם להגיד את זה, בכל זאת, לא הייתי בפעם קודמת אז אני לא אשם בכלום.

רם שפע: 16 פעמים ברצף.

שבח שטרן: אבל לא להפוך את הסיפור הזה לסיפור פוליטי.

שבח שטרן: בואו נגמור עם זה.

שבח שטרן: אנחנו צריכים לחזור לחיים תקינים - - -

תהלה פרידמן: זה כאילו תגיד שאין יותר צורך בחיל אוויר ואין יותר צורך בשריון ואין יותר צורך בכלום.

תהלה פרידמן: אבל יש תפקידים לוועדות השונות.

שבח שטרן: יש תפקידים ואפשר וזה גם חוקי והחוקתי שוועדה אחת תדון בכל הדברים האלה בהתחשב בזה שיש פה - -

תהלה פרידמן: רק שאזרחי ישראל יקבלו שירות פחות טוב.

שבח שטרן: - - תכלול כי ועדת החינוך תדון בעניינים שהיא אמונה עליהם וועדה אחרת את תדון בעניין שהיא אמונה עליו ובסופו של דבר לא נגיע לנצח את המחלה הזאת.

איתן גינזבורג: תודה רבה.

איתן גינזבורג: מיכל, את הרוצה להשיב לשאלה של תהלה פרידמן?

איתן גינזבורג: ונסכם את הדיון.

מיכל גולדברג: אשמח להשיב, אדוני היושב-ראש.

מיכל גולדברג: כמו שאמרתי, אנחנו מדברים על תיקון נקודתי קצוב בהוראת שעה לתקופה של שבועיים, 14 ימים, שאנחנו מאוד מאוד מקווים שהיא אכן תיתן את אותותיה - - -

איתן גינזבורג: עורכת הדין גולדברג, השאלה הייתה מאוד פשוטה, אני פשוט אעזור לך.

איתן גינזבורג: היא שאלה האם זו תהיה עכשיו דרכה של הממשלה להעביר את כל תקנות הקורונה לוועדה אחת ולא להעביר את זה לפי תחומי המומחיות של ועדות הכנסת השונות: כלכלה, עבודה ורווחה, חינוך, חוץ וביטחון וחוקה.

מיכל גולדברג: הסברתי.

מיכל גולדברג: החוק מדבר בעד עצמו.

מיכל גולדברג: אנחנו נמצאים כאן באיזשהו מצב מאוד מיוחד, קיצוני, ולכן אנחנו נדרשים לראייה הכוללת הזאת.

רם שפע: אבל החוק הזה קיים כבר כמה חודשים.

רם שפע: אני מאוד מכבד אותך - - -

מיכל גולדברג: החוק בתוקף עד יוני.

מיכל גולדברג: כולנו מקווים שביוני לא נצטרך אותו יותר - - -

רם שפע: פשוט את לא עונה על השאלה.

איתן גינזבורג: עורכת הדין גולדברג, אני אחזור על שאלתי.

איתן גינזבורג: יכול להיות שהעברית שלי לא מספיק ברורה.

איתן גינזבורג: היא ברורה?

מיכל גולדברג: היושב-ראש, היא ברורה.

איתן גינזבורג: את עונה ישירות או שאת עונה - - -

מיכל גולדברג: הנבואה ניתנה לשוטים.

מיכל גולדברג: אני לא יכולה לדעת מה יהיה בעוד שבועיים.

מיכל גולדברג: אנחנו מקווים מאוד שמדובר בתיקון נקודתי ולא נצטרך - - -

איתן גינזבורג: עורכת הדין גולדברג, האם עכשיו זה אומר שמשרד הבריאות, שהוא מחולל התקנות, ועכשיו אני מדבר בשיא הרצינות, האם משרד הבריאות שבראשו עומד השר, אבל האם משרד הבריאות ואת כמבצעת, האם עכשיו את אומרת לי שמבחינת החוקתיות והאופן שבו אתם תתנהלו, כל הצווים לא יגיעו לוועדות הכנסת השונות אלא רק לוועדת חוקה.

איתן גינזבורג: זו הייתה השאלה של פרידמן ושל שי ווזאן וגם של אוסאמה סעדי.

איתן גינזבורג: הם רוצים לדעת האם אויינו עכשיו במסגרת הפעם הזאת כל תפקידי הוועדות או שאת אומרת שזה מצב חריג כי זה סגר גורף על כולם ולכן התקנה הזאת היא כזאת - - -

אוסנת הילה מארק: אבל זה גם לא מה שהיא אמרה - - -

איתן גינזבורג: אני שאלתי שאלה, היא עוד לא אמרה את התשובה.

איתן גינזבורג: אני שאלתי שאלה.

איתן גינזבורג: ניסיתי לשקף לה שאלה של חברת הכנסת תהלה פרידמן, אוסאמה סעדי והילה שי ווזאן.

איתן גינזבורג: האם לאור העובדה שמדובר בסגר אחד ותקנה אחודה , זה מקרה ייחודי ושאר התקנות ימשיכו להיות בוועדות כפי שהיה עד עכשיו.

מיכל גולדברג: נכון.

מיכל גולדברג: כן.

מיכל גולדברג: התשובה היא כן.

מיכל גולדברג: זה מה שהסברתי.

מיכל גולדברג: אמרתי שאני מקווה מאוד שהמצב הזה לא יימשך ולא נידרש להאריך את התקנות האלה.

מיכל גולדברג: אבל נכון, זה המצב.

מיכל גולדברג: מדובר פה במצב ייחודי ולכן נדרשנו לעשות את אותו מהלך מאוחד.

רם שפע: חד-פעמי?

תהלה פרידמן: אבל אם עוד שבועיים אנחנו צריכים להאריך - - -

עמית הלוי: אם המצב יהיה אותו דבר, אנחנו נמשיך להעביר את זה לוועדת חוקה.

עמית הלוי: זה תלוי בנסיבות.

רם שפע: עמית, אתה לא יכול להגיד את זה ולחשוב שזה - - - אבל היה גם בסגר השני אותו דבר.

רם שפע: עזוב אותך, זה סתם פוליטי.

רם שפע: אתה הרי הסברת מה קרה, שזה בגללי.

רם שפע: אתה אמרת את זה קודם.

אוסנת הילה מארק: אבל היא אומרת את זה בצורה כל-כך ברורה.

אוסנת הילה מארק: היא אומרת שהכול יקרה לפי מה שיקרה מבחינת התחלואה.

אוסנת הילה מארק: אם התחלואה תמשיך להיות כמו שהיא היום, אז יכול להיות שהם יחליטו להעביר הכול - - -

אוסאמה סעדי: מה זה קשור?

אוסאמה סעדי: משפטית זה לא קשור.

אוסאמה סעדי: תחלואה יכולה - - -

איתן גינזבורג: אוסנת, אוסנת - - - גם את לא היית רוצה בתור יושבת-ראש ועדה שהדברים שנמצאים בסמכות הוועדה שאת עומדת בראשה לא יגיעו אליה.

איתן גינזבורג: זה נראה לי בסיסי.

איתן גינזבורג: זה כבודה של הכנסת, בכל זאת.

אוסנת הילה מארק: אם היו לוקחים ממני בתור יושבת ראש ועדה משהו שהוא מהותי לוועדה מבחינת הדברים שהם מהותיים - - -

תהלה פרידמן: אבל זה מהותי.

אוסאמה סעדי: לוקחים לו את כל הסמכויות.

אוסאמה סעדי: לא מהותי – לוקחים את הכול.

אוסנת הילה מארק: - - - ועדת החינוך – מה שאנחנו דנים בו כרגע זה אם יהיה פה סגר או לא יהיה פה סגר במערכת החינוך.

אוסנת הילה מארק: זה לא שאנחנו דנים באיזושהי סוגיה חינוכית שהיא פרופר ספציפית - - -

איתן גינזבורג: אוסנת, בכל התקנות הקודמות גם בוועדות האחרות דנו בעניין של סגרים.

אוסנת הילה מארק: מה שאני מבינה, תתקן אותי היועצת המשפטית, בסופו של יום הכול יהיה תלוי נסיבה.

אוסנת הילה מארק: אם נראה שנתוני התחלואה עדיין גבוהים, אז נעביר את זה - - -

איתן גינזבורג: חברים, נראה לי שהדיון מוצה.

איתן גינזבורג: הבנו ושמענו את כל הדעות.

איתן גינזבורג: אתה רוצה להוסיף משהו, גור, בדבר הזה?

רם שפע: אני רוצה לסכם וגם להגיד למה אני חושב שאפשר למשוך אותה.

רם שפע: ראשית, קצת לאמת ולא לכל הדברים שנזרקו פה לחלל האוויר.

רם שפע: אני לא אמרתי שאני מתנגד לסגר בשום מקום.

רם שפע: גם לפני שבועיים לא אמרתי שאני מתנגד לסגר.

רם שפע: אני רוצה שהיה פה דין שווה לכולם.

רם שפע: אני חושב שזה הדבר שכולנו רוצים ולכל מי שאכפת לו מהתחלואה ודיבר גבוהה גבוהה על תחלואה, צריך לרצות שיאשרו בכל הארץ, שיאכפו בכל הארץ כי לכולם גם חיי אדם חשובים.

אוסאמה סעדי: רם, היית מושך מהתחלה ולא היינו ככה מבזים – עכשיו אתה מבזה את הכנסת.

אוסאמה סעדי: צר לי שאנחנו תומכים עמדה עקרונית.

אוסאמה סעדי: זו עמדה עקרונית.

אוסאמה סעדי: אתה מושך את זה – תמשוך את זה.

רם שפע: אני לא מושך.

רם שפע: אני ממשיך באותה טענה.

אוסנת הילה מארק: די, מה זה?

רם שפע: אוסנת, פשוט שכחת שאת בכנסת.

רם שפע: תפקידך לדאוג לכנסת, לא לקואליציה.

איתן גינזבורג: חבר הכנסת שפע, בבקשה.

רם שפע: קודם שוחחתי גם עם מיקי זוהר וגם עם אנשי לשכת שר הבריאות כדי לדאוג לחיסונים לעובדי ההוראה.

רם שפע: זה בעיניי כרגע הדבר הכי קריטי בזמן השבועיים האלה שאנחנו נמצאים בסגר במערכת החינוך, וגם ככה המחירים מאוד מאוד כבדים.

רם שפע: עכשיו, אני מבין שכולם דיברו פה על הסגר, אבל הדיון הזה נולד מתוך הדאגה שלי ולשמחתי של עוד כמה אנשים פה, למהות של ועדות הכנסת.

רם שפע: זה בכלל לא קשור לקורונה.

רם שפע: זה קשור לעיקרון הפשוט שיש משמעות לכל אחת מהוועדות.

רם שפע: זה נכון לחבר הכנסת מרגי מוועדת כלכלה שמשכו ממנו עכשיו את הסמכות, וזה נכון לחבר הכנסת חיים כץ מוועדת העבודה והרווחה.

רם שפע: זה כל הדיון, בגלל זה הוא נולד, כי הממשלה לא היה לה נוח - - -

אוסנת הילה מארק: - - - ברשימות חוץ ממך - - -

רם שפע: מדהים.

רם שפע: איזו יכולת לדבר - - -

עופר כסיף: עזוב, עזוב, היא לא שווה התייחסות.

רם שפע: סליחה.

רם שפע: אני לא רוצה לדבר ככה.

רם שפע: עכשיו רק משהו קטן לגבי התחלואה, בואו נשים את הפרטים על השולחן ואני מסיים.

רם שפע: אני מקריא לכם משהו קטן: לאחר התייעצות שקיימתי עם שר הבריאות ושר החינוך החלטנו שגני הילדים כיתות א' עד ד' וכיתות י"א-י"ב בערים האדומות ימשיכו במתכונת הלימודים הרגילה.

רם שפע: עשינו זאת, קודם כל, כדי שהתלמידים הללו לא יפסידו לימודים; ושנית, גם כדי להקל על ההורים.

רם שפע: זה ראש הממשלה נתניהו יום לפני ההחלטה שלי.

רם שפע: רוצה לומר לכם, מי שפתח את מערכת החינוך וחשב שזה הדבר הנכון לעשות בערים האדומות, עד ד' ובי"א-י"ב, זה ראש הממשלה.

רם שפע: מה שאנחנו עשינו בוועדת החינוך זה מה שכל האזרחים מצפים מאיתנו, זה לסגור את הלימודים בערים האדומות ולפתוח את הלימודים בערים הירוקות והצהובות.

רם שפע: כל שאר הדברים ששמעתם מהנרטיב הביביסטי שרץ בחלק מהרשתות זה פשוט שקרים.

רם שפע: עכשיו פרט אחרון, גם את זה אולי כדאי שכולם יידעו, אנחנו מגיעים לסגר, קודם כל, כי יש תחלואה וזו האמת וכל העולם רואה את זה.

רם שפע: ושנית, כי יש משבר אמון אדיר בין האזרחים לבין ראש הממשלה ובין שר הבריאות, שלא מוכנים ולא מעזים לאכוף את הסגר בערים האדומות והאזרחים מרגישים מופקרים.

רם שפע: וזאת הסיבה שהגענו למצב הזה היום.

רם שפע: וכשמספרים לכם נתונים על 40% ממערכת החינוך שהם מאומתים, תזכרו שהשליש ממנה בכלל הייתה בבית כמעט חצי שנה.

רם שפע: אז תשאלו את עצמכם איפה הם נדבקו.

רם שפע: תודה רבה לכולם.

איתן גינזבורג: לא הבנתי מה אתה - - -

רם שפע: אני אשמח שתהיה על זה הצבעה.

רם שפע: אוסאמה סעדי לא הבין אותי.

רם שפע: צר לי שזה מה שאמרה פה נציגת משרדי הממשלה.

רם שפע: הדיון מהותי וזה שאת מסבירה את ההקשר של הקורונה, ואת יודעת את האמת שבסגר הקודם במצב תחלואה קשה עם אותן הקשחות, הדיון היה בכל אחת מהוועדות, וגם אנחנו בוועדת החינוך קיבלנו את הסגר, וגם פה קיבלו את הסגר.

רם שפע: אז כל ההסברים שנתת לא קשורים.

רם שפע: אני מכבד אותך מאוד, אבל זה מה שהיה.

איתן גינזבורג: אם כך, אנחנו נעבור להצבעה.

איתן גינזבורג: מי בעד בקשתו של יושב-ראש ועדת חינוך להעביר את התקנות לדיון בוועדת החינוך, ירים את ידו.

איתן גינזבורג: אחד.

איתן גינזבורג: מי נגד?

עופר כסיף: סמרטוטים של עבריין.

רם שפע: לא צריך לדבר ככה.

איתן גינזבורג: 10.

איתן גינזבורג: מי נמנע?

איתן גינזבורג: בעד הצעת יושב-ראש ועדת חינוך – 1

איתן גינזבורג: נמנעים – אין

איתן גינזבורג: התקנות יועברו לדיון בוועדת חוקה.

איתן גינזבורג: הישיבה נעולה.